CELEX: 32016D0159
Language: el
Date: 2016-02-04 00:00:00
Title: Εκτελεστική απόφαση (ΕΕ) 2016/159 της Επιτροπής, της 4ης Φεβρουαρίου 2016, για τον καθορισμό των διαδικασιών υποβολής των αιτήσεων επιδότησης και των αιτήσεων πληρωμής, καθώς και των σχετικών πληροφοριών, όσον αφορά τα επείγοντα μέτρα κατά των επιβλαβών για τα φυτά οργανισμών τα οποία αναφέρονται στον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2016) 524]

6.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 31/51
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/159 ΤΗΣ ΕΠΙΤΡΟΠΉΣ
   της 4ης Φεβρουαρίου 2016
   για τον καθορισμό των διαδικασιών υποβολής των αιτήσεων επιδότησης και των αιτήσεων πληρωμής, καθώς και των σχετικών πληροφοριών, όσον αφορά τα επείγοντα μέτρα κατά των επιβλαβών για τα φυτά οργανισμών τα οποία αναφέρονται στον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2016) 524]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (1), και ιδίως το άρθρο 36 παράγραφος 5,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 16 παράγραφος 1 του κανονισμού (ΕΕ) αριθ. 652/2014, τα κράτη μέλη μπορούν να λαμβάνουν επιδοτήσεις για τα επείγοντα μέτρα που εφαρμόζονται ως αποτέλεσμα επιβεβαίωσης της παρουσίας ενός από τους επιβλαβείς οργανισμούς που παρατίθενται στο άρθρο 17 του εν λόγω κανονισμού.
            
         
               (2)
            
            
               Οι επίσημες κοινοποιήσεις της εκδήλωσης εστιών επιβλαβών οργανισμών διαβιβάζονται στην Επιτροπή από τα κράτη μέλη σύμφωνα με τα άρθρα 1 και 2 της εκτελεστικής απόφασης 2014/917/ΕΕ της Επιτροπής (2). Τα στοιχεία που παρέχονται στις επίσημες κοινοποιήσεις συνιστούν τις προκαταρκτικές πληροφορίες σχετικά με την εκδήλωση εστίας επιβλαβών οργανισμών.
            
         
               (3)
            
            
               Για να εξασφαλίζεται η χρηστή δημοσιονομική διαχείριση και για να παρέχεται ταχεία ενημέρωση σχετικά με τα μέτρα διαχείρισης των επιβλαβών οργανισμών τα οποία εφαρμόζονται από τα κράτη μέλη, είναι σκόπιμο να οριστούν οι προθεσμίες για την υποβολή των αιτήσεων επιδότησης ή πληρωμής των κρατών μελών και να καθοριστούν τα στοιχεία που πρέπει να υποβληθούν. Ειδικότερα, θα πρέπει να παρασχεθούν οι αρχικές και οι επικαιροποιημένες εκτιμήσεις δαπανών που βαρύνουν τα κράτη μέλη.
            
         
               (4)
            
            
               Είναι απαραίτητο να οριστεί η ισοτιμία που θα εφαρμόζεται για τη μετατροπή των δημοσιονομικών εκτιμήσεων και των αιτήσεων πληρωμής που υποβάλλονται από τα κράτη μέλη τα οποία δεν χρησιμοποιούν το ευρώ ως εθνικό τους νόμισμα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Προκαταρκτικές πληροφορίες για τις εκτιμώμενες δαπάνες
   Τα κράτη μέλη, προκειμένου να λάβουν χρηματοδοτική συνεισφορά από την Ένωση, παρέχουν, εντός δύο μηνών από την επίσημη επιβεβαίωση της παρουσίας του επιβλαβούς οργανισμού που αναφέρεται στο άρθρο 17 του κανονισμού (ΕΕ) αριθ. 652/2014, τις προκαταρκτικές πληροφορίες σχετικά με την εκδήλωση εστίας του επιβλαβούς οργανισμού. Ως τέτοιες προκαταρκτικές πληροφορίες θεωρούνται οι κοινοποιήσεις στην Επιτροπή που αναφέρονται στα άρθρα 1 και 2 της εκτελεστικής απόφασης 2014/917/ΕΕ.
   Το αργότερο έξι μήνες μετά την επίσημη επιβεβαίωση της παρουσίας του επιβλαβούς οργανισμού, τα κράτη μέλη υποβάλλουν στην Επιτροπή αίτηση για τη χορήγηση επιδότησης σύμφωνα με το άρθρο 16 παράγραφος 1 του κανονισμού (ΕΕ) αριθ. 652/2014 μέσω ηλεκτρονικού αρχείου που καταρτίζεται βάσει του υποδείγματος που παρατίθεται στο παράρτημα I της παρούσας απόφασης.
   Η αίτηση περιέχει τα ακόλουθα στοιχεία:
   
               α)
            
            
               τις εκτιμώμενες λειτουργικές δαπάνες που αναφέρονται στο άρθρο 18 παράγραφος 1 στοιχείο α) του κανονισμού (ΕΕ) αριθ. 652/2014·
            
         
               β)
            
            
               τις εκτιμώμενες δαπάνες για συμβάσεις παροχής υπηρεσιών με τρίτους που αναφέρονται στο άρθρο 18 παράγραφος 1 στοιχείο β) του κανονισμού (ΕΕ) αριθ. 652/2014·
            
         
               γ)
            
            
               τις εκτιμώμενες δαπάνες αποζημίωσης των ιδιοκτητών και επιχειρηματιών που αναφέρονται στο άρθρο 18 παράγραφος 1 στοιχείο γ) του κανονισμού (ΕΕ) αριθ. 652/2014·
            
         
               δ)
            
            
               κατά περίπτωση, τις εκτιμώμενες λοιπές δαπάνες που είναι αναγκαίες για την καταπολέμηση των επιβλαβών οργανισμών, όπως αναφέρονται στο άρθρο 18 παράγραφος 1 στοιχείο ε) του κανονισμού (ΕΕ) αριθ. 652/2014, μαζί με τη δέουσα αιτιολόγηση.
            
         Κάθε τρεις μήνες μετά την υποβολή των πληροφοριών που αναφέρονται στο δεύτερο εδάφιο, τα κράτη μέλη υποβάλλουν επικαιροποιημένες πληροφορίες για τις δαπάνες που αναφέρονται στο εν λόγω εδάφιο.
   Οι αιτήσεις επιδότησης των εκτιμώμενων δαπανών που είναι αναγκαίες για την καταπολέμηση και/ή την αναχαίτιση επιβλαβούς οργανισμού για τον οποίο έχει ήδη υποβληθεί αίτηση σε προηγούμενα ημερολογιακά έτη πρέπει να περιέχουν την επικαιροποιημένη έκδοση του παραρτήματος I της παρούσας απόφασης.
   Άρθρο 2
   Αιτήσεις πληρωμής
   Εντός έξι μηνών από την καταληκτική ημερομηνία που ορίζεται στην απόφαση χρηματοδότησης ή από την επιβεβαίωση της ολοκλήρωσης της καταπολέμησης και/ή της αναχαίτισης επιβλαβούς οργανισμού, ανάλογα με το ποια ημερομηνία είναι προγενέστερη, τα κράτη μέλη υποβάλλουν στην Επιτροπή τα ακόλουθα:
   
               α)
            
            
               την αίτηση πληρωμής για τις επιλέξιμες δαπάνες με τις οποίες επιβαρύνθηκαν, χρησιμοποιώντας ηλεκτρονικό αρχείο με βάση το υπόδειγμα του παραρτήματος II της παρούσας απόφασης·
            
         
               β)
            
            
               τεχνική έκθεση σύμφωνα με το παράρτημα III της παρούσας απόφασης.
            
         Άρθρο 3
   Ισοτιμία μετατροπής
   Όταν τα ποσά των εκτιμώμενων δαπανών ή των δαπανών που βάρυναν ένα κράτος μέλος είναι σε νόμισμα διαφορετικό από το ευρώ, το εν λόγω κράτος μέλος τα μετατρέπει σε ευρώ βάσει της τελευταίας ισοτιμίας που όρισε η Ευρωπαϊκή Κεντρική Τράπεζα πριν από την πρώτη ημέρα του μήνα κατά τον οποίο υποβλήθηκε η αίτηση επιδότησης από το κράτος μέλος.
   Άρθρο 4
   Εφαρμογή
   Η παρούσα απόφαση εφαρμόζεται όσον αφορά τις εστίες επιβλαβούς οργανισμού που κοινοποιήθηκαν στην Επιτροπή από την 1η Ιανουαρίου 2016.
   Άρθρο 5
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Φεβρουαρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 189 της 27.6.2014, σ. 1.
   
      (2)  Εκτελεστική απόφαση 2014/917/ΕΕ της Επιτροπής, της 15ης Δεκεμβρίου 2014, σχετικά με τον καθορισμό λεπτομερών κανόνων για την εφαρμογή της οδηγίας 2000/29/ΕΚ του Συμβουλίου όσον αφορά τη γνωστοποίηση της παρουσίας επιβλαβών οργανισμών και των μέτρων που ελήφθησαν ή πρόκειται να ληφθούν από τα κράτη μέλη (ΕΕ L 360 της 17.12.2014, σ. 59).
   
      ΠΑΡΑΡΤΗΜΑ I
      A.   ΚΑΤΑΠΟΛΕΜΗΣΗ
      
         
      
         
      Β.   ΑΝΑΧΑΙΤΙΣΗ
      
         
      
         
      Γ.   ΑΛΛΑ ΜΕΤΡΑ
      
         
      
         
   
   
      ΠΑΡΑΡΤΗΜΑ II
      A.   ΚΑΤΑΠΟΛΕΜΗΣΗ
      
         
      
         
      
         
      Β.   ΑΝΑΧΑΙΤΙΣΗ
      
         
      
         
      
         
      Γ.   ΑΛΛΑ ΜΕΤΡΑ
      
         
      
         
      
         
   
   
      ΠΑΡΑΡΤΗΜΑ III
      Η τεχνική έκθεση πρέπει να περιλαμβάνει τα εξής:
      
                  1.
               
               
                  τις ημερομηνίες έναρξης και λήξης εφαρμογής των μέτρων·
               
            
                  2.
               
               
                  περιγραφή των τεχνικών μέτρων που εφαρμόζονται, με βασικά αριθμητικά στοιχεία·
               
            
                  3.
               
               
                  επιδημιολογικούς χάρτες (χάρτες της οριοθετημένης περιοχής, περιοχή εκδήλωσης της εστίας κ.λπ.)·
               
            
                  4.
               
               
                  λεπτομερείς πληροφορίες σχετικά με την επίτευξη της καταπολέμησης, της αναχαίτισης ή άλλων μέτρων μετά την εφαρμογή των εν λόγω μέτρων·
               
            
                  5.
               
               
                  τα αποτελέσματα των επιδημιολογικών ερευνών·
               
            
                  6.
               
               
                  άλλα σχετικά έγγραφα.